Okresná prokuratúra Trnava 
Vajanského 22, 918 67 Trnava 1

Sp. zn. : 2 Pv 449/12/2207	Trnava, 26.5.2014
EEČ : 2-21-150-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vodič vysokozdižného vozíka
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.4.2013, spisová značka 2 Pv 449/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 12.4.2013, spisová značka 2 Pv 449/12/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Trnave zo dňa 12.04.2013 sp.zn. 2Pv 449/12-17, s právoplatnosťou dňa 23.04.2013, bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX za prečin krádeže podľa § 212 ods. 1 Trestného zákona, a súčasne mu bola určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia a uplynula dňom 23.04.2014.
Po uplynutí skúšobnej doby boli vyžiadané na obvineného správy z Okresného riaditeľstva PZ v Trnave, odboru kriminálnej polície, Obecného úradu Bučany. Zároveň bol doplnený odpis registra trestov a boli vykonané lustrácie v dostupných evidenciách. 
	Preskúmaním príslušného spisového materiálu a zo zadovážených dokladov bolo zistené, že obvinený v skúšobnej dobe viedol riadny život, iného trestného činu alebo priestupku sa nedopustil, tiež nebolo voči nemu inou prokuratúrou podmienečne zastavené trestné stíhania a vyhovel aj ďalším uloženým obmedzeniam.
Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.
Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Elena Bednáriková
prokurátorka